ЦЕНТЪР ЗА СПЕШНА МЕДИЦИНСКА ПОМОЩ – БЛАГОЕВГРАД

								 УТВЪРДИЛ:
							           ДИРЕКТОР ЦСМП:
							                      	 /д-р В.Антова/

    Програма за управление на болничните отпадъците на ЦСМП – Благоевград

I.Увод
Програмата за управление на отпадъците на ЦСМП – Благоевград включва дейностите по събиране, временно съхранение и транспортиране на опасните отпадъци.
Опасни отпадъци с код 18 01 03 – използвани марли, бинтове, танпони, консумативи за еднократна употреба/ замърсени остри предмети, игли, спринцовки, скалпели/, замърсена лабораторна стъклария, банки, системи и други материали замърсени с биологични течности
Опасни отпадъци с код 18 01 09 – лекарствени продукти с изтекъл срок на годност- при наличието на такива се спазват изискванията на Наредба №28/2000г.
Опасни отпадъци с код 20 01 21 - излезли от употреба луминисцентни лампи.
Предвиждат се мерки чрез финансово опезпечаване и контрол за постигане на изискванията  със стремеж за:
-намаляване или ограничаване на образуването на отпадъци, както и степента на тяхната опасност;
-регенериране или други форми на оползотворяване;
-екологосъобразно обезвреждане;
-почистване на старите замърсявания с отпадъци.
На територията на всички филиали е организирано разделно събиране с цел недопускане на отпадъци с опасен характер в системата за сметосъбиране на битови отпадъци.
II. Съществуващо състояние:
1.Генерирани отпадъци
Количествата на отпадъците при нормална работа, ежедневно:
ФСМП - Благоевград – със закриването на Спешно приемно отделение от структурата на ЦСМП количеството на образуваните опасни отпадъци значително намаля – до 0,5кг.
     За филиалите -Сандански, Петрич, Разлог и Гоце Делчев – до 1 кг.
     За филиалите- Банско, Кресна, Симитли, Сатовча и Якоруда - до 0,5 кг.
2.Събиране, временно съхранение  и транспортиране:
- Опасни отпадъци с код 18 01 03;
Опасните отпадъци се събират на мястото на генерирането им в работните помещения /манипулационни, противошокови зали, стаи за интензивно лечение, санитарни автомобили/, в пластмасови затворени съдове, маркирани с жълт цвят / кофи с педал/, след което се прехвърлят в специални контейнери /оборудвани с найлонови пликове/, обозначени с добре видим международен символ “Опасни отпадъци от лечебни заведения”, съгласно изискванията на Указание № 1 от 21.04.2003 г. Тези чували се пълнят максимум до ¾ от обема им. При напълването на чувалите те се  предават на отговорника за управление на отпадъците, в случая на ст. фелдшера, който извършва проверка на място.
3. При установяване на неправилно сортиране и смесване на опасни отпадъци с неопасни, количествата се третират като опасни. Чувалите се завързват и се прехвърлят в контейнери, които се маркират с международния символ “ Опасни отпадъци от лечебните заведения”.
Контейнерите се съхраняват временно  в  складови  помещения с керамичен под и стени, подов сифон и течаща вода, позволяващи ежедневно почистване  и дезинфекция.
Отговорното лице извършва и контролира транспорта и придвижването на опасните отпадъци до зоната за временно съхраняване, като разпределението е следното:
ФСМП-Симитли транспортира отпадъците до ФСМП – Благоевград;
ФСМП - Кресна  транспортира отпадъците до ФСМП – Сандански;
ФСМП- Банско  транспортира отпадъците до ФСМП – Разлог;
ФСМП-Сатовча транспортира отпадъците до ФСМП – Гоце Делчев;
ФСМП -Якоруда – транспортира отпадъците до ФСМП – Разлог.
ЦСМП – Благоевград чрез филиалите си в  Сандански, Петрич и Разлог - сключват договори с териториалните им МБАЛ за унищожаване на опасните отпадъци, или с лицензирана фирма, както следва:
-За ФСМП – Благоевград –ЕТ “Цветанка Павлова-2003”
-За ФСМП-Петрич – договор с МБАЛ”Рокфелер”- ЕООД – гр. Петрич;
-За ФСМП – Сандански – договор с МБАЛ”Св. Врач”- ЕООД – гр. Сандански;
-За ФСМП – Разлог – договор с МБАЛ – Разлог - ЕООД.
-За ФСМП – Г. Делчев договор с ЕТ “Цветанка Павлова-2003”
- Опасни отпадъци с код 20 01 21;
Употребените луминисцентни лампи  се поставят в специални контейнери, които се маркират с международния символ “ Опасни отпадъци от лечебните заведения”, съхраняват се в складовете за опасни отпадъци по места, след което се  предават в ЦСМП – Благоевград  на старши мед.фелдшер на ФСМП-Благоевград, където се съхраняват в обособено за целта складово помещение.Поради високата цена на контейнерите за съхранение на луминисцентните лампи, такива не са доставени. Правото на собственост върху луминисцентните лампи, ЦСМП-Благоевград, прехвърля чрез договор на лицензирана фирма “Феникс-Дупница”ООД 
- Опасни отпадъци с код 18 01 09;
 Лекарствените средства с изтекъл срок на годност подлежащи на брак,  се предават  на  главната сестра на ЦСМП- Благоевград, чрез ст. фелдшери по опис, като тя съгласно Наредба № 28/2000 г. предава лекарствата за унищожаване единствено на фирми получили разрешение съгласно ЗУО. До сега ЦСМП – Благоевград не е предавал отпадъци от такъв характер. Съхраняват се в отделни шкафове, поставени в складовете за медикаменти.
III. Вътрешен ред за събиране, временно съхраняване и транспортиране на отпадъците:
 Със Заповед Директора на ЦСМП – Благоевград определя лицата отговорни за контрола и изпълнението на Програмата за управление на отпадъците и начина за предаването и транспортирането им.
Със Заповед Директора на ЦСМП – Благоевград определя
лицата, отговорни за управление на опасните отпадъци на ФСМП и техните задължения, свързани със разделното събиране на опасните отпадъци и отчетността по предаването им.
Събирането, съхраняването на медицинските отпадъци във филиалите на ЦСМП се извършва от медицински специалисти и помощния персонал под ръководството на зав. ФСМП и старшите мед.фелдшери. 
Главната сестра организира, ръководи и контролира дейността по разделното събиране и съхранение на  опасните отпадъци в ЦСМП – Благоевград и филиалите, като предприема мерки за отстраняване на нарушенията.
IV.Отчетност:
Във всеки филиал на ЦСМП – Благоевград има заверена от РИОСВ – Благоевград  отчетна книга. Отговорни за воденето им и за попълване на транспортни карти за предаване на опасни отпадъци са старшите фелдшери.
Транспортни карти се попълват в шест екземпляра. Екз. №1 остава във съответния филиал, а останалите се предават на товарополучателя.
Ежемесечно и до 28.02. на текущата година в счетоводството на ЦСМП те подават информация за количеството образувани отпадъци. Въз основа на тези документи за всяка площадка се изготвя годишен отчет и отчет на фирмената програма, които до 31.03 на текущата година се предава в РИОСВ и общините  Благоевград, Симитли, Кресна, Сандански, Петрич, Разлог, Банско, Г. Делчев, Сатовча и Якоруда. 
V.Финансово-икономически анализ на дейностите по третиране на отпадъците 
Разходите на ЦСМП – Благоевград по третирането на отпадъците, съгласно сключените договори включват:
- разходи за закупуване на контейнери за еднократна употреба;
-разходи за временно съхранение и транспорт на отпадъци.   
VI. Проблеми при изпълнение на програмата
 Хроничния недостиг на средства в областта на здравеопазването се отразява негативно на дейността на ЦСМП – Благоевград. Проблемите при изпълнение на програмата са предимно  финансови – средствата отпускани за тези дейности са недостатъчни/ закупуване на контейнери, дезинфектанти, текущи ремонти, ремонт на автомобилите/.

Изготвил:	
 	Гл. мед. сестра:........						 / А.Бобошевска/